In die vierde reeks kom prins Charles, die koningin se oudste kind, se liefdeslewe onder die soeklig, veral omdat die familie besorgd is oor die troonopvolger. Dit lei uiteindelik tot ’n warrelwind romanse met lady Diana Spencer, wat die wêreld gaande het.
Terselfdertyd wen Thatcher die verkiesing en sodoende word ’n tydperk in gelei waarin twee vroue vir die eerste keer in die geskiedenis die nasie lei, met ’n gespanne verhouding tussen die Statebond en die monargie.
Die vyfde reeks, met Debicki in die gesogte rol, sal begin in die vroeë 1990’s toe sy ’n ikoon in haar eie reg geword het. The Crown, geskep deur Peter Morgan, is in 2016 die eerste keer uitgesaai en het onlangs 13 Emmy-benoemings ontvang. Die gewilde reeks begin in die laat 1940’s en vroeë 1950’s met die huwelik en vroeë loopbane van die koningin en prins Philip. In die derde reeks, wat verlede jaar uitgereik is, skuif die reeks na die 1960’s en 1970’s.